РЕПУБЛИКА СРБИЈА

НАРОДНА СКУПШТИНА

Одбор за уставна питања

и законодавство

04 Број: 06-2/59-19

19. март 2019. године

Б е о г р а д

З А П И С Н И К

99. СЕДНИЦЕ ОДБОРА ЗА УСТАВНА ПИТАЊА И ЗАКОНОДАВСТВО

НАРОДНЕ СКУПШТИНЕ, ОДРЖАНЕ 19. МАРТА 2019. ГОДИНЕ

Седница је почела у 12,30 часова.

Седницом је председавао Ђорђе Комленски, председник Одбора

Седници су присуствовали чланови Одбора: Бојан Торбица, Весна Марковић, Крсто Јањушевић, Александра Мајкић, Јелена Жарић Ковачевић, Неђо Јовановић, Балинт Пастор, Бајро Гегић, Александар Марковић, Војсилав Вујић и Милена Ћорилић, заменици чланова.

Седници нису присуствовали чланови Одбора: Весна Николић Вукајловић, Гордана Чомић, Дејан Шулкић, Саша Радуловић и Вјерица Радета.

Седници је присуствовала народни посланик Нада Лазић, представник предлагача.

На предлог председника, Одбор је већином гласова (12 гласова за, 1 није гласао) утврдио следећи

Д н е в н и р е д:

- Усвајање записника 98. седнице Одбора -

1. Разматрање Предлога закона о финансирању Аутономне покрајине Војводине, који су поднели народни посланици Ненад Чанак, Олена Папуга и Нада Лазић;

2. Разматрање Предлога резолуције Народне скупштине Републике Србије о Војводини, који су поднели народни посланици Ненад Чанак, Олена Папуга и Нада Лазић.

Пре преласка на одлучивање о тачкама дневног реда, Одбор је једногласно усвојио записник са 98. седнице Одбора (са 12 гласова за)

**Прва тачка дневног реда**: Разматрање Предлога закона о финансирању Аутономне покрајине Војводине, који су поднели народни посланици Ненад Чанак, Олена Папуга и Нада Лазић

 Народни посланик Нада Лазић, представник предлагача, представила је предложени закон и образложила разлоге за његово доношење.

 Одбор је размотрио о финансирању Аутономне покрајине Војводине, који су поднели народни посланици Ненад Чанак, Олена Папуга и Нада Лазић, у начелу и сматра да је Предлог закона у складу са Уставом и правним системом Републике Србије.

Одбор је одлуку донео једногласно (са 12 гласова за).

 За известиоца Одбора на седници Народне скупштине одређен је председник Одбора.

 **Друга тачка дневног реда**: Разматрање Предлога резолуције Народне скупштине Републике Србије о Војводини, који су поднели народни посланици Ненад Чанак, Олена Папуга и Нада Лазић

 Народни посланик Нада Лазић, представник предлагача, представила је предложену резолуцију и образложила разлоге за њено доношење.

 У дискусији су учествовали: Ђорђе Комленски, председник Одбора и Неђо Јовановић, члан Одбора.

 Одбор је размотрио Предлог резолуције Народне скупштине Републике Србије о Војводини, који су поднели народни посланици Ненад Чанак, Олена Папуга и Нада Лазић, у начелу и сматра да Предлог резолуције није у складу са Уставом и правним системом Републике Србије.

 Одбор је одлуку донео једногласно (са 12 гласова за).

 За известиоца Одбора на седници Народне скупштине одређен је председник Одбора.

 Седница је завршена у 12,50 часова.

 Саставни део записника чине стенографске белешке.

 СЕКРЕТАР ПРЕДСЕДНИК

др Радоје Церовић Ђорђе Комленски